**PRILOG JAVNOM NATJEČAJU**

Obveza objave opisa poslova radnih mjesta za koje će se vršiti testiranje, pravni izvori za pripremanje kandidata/kinja za testiranje, plaću radnih mjesta te način testiranja propisana je člankom 4. Uredbe o raspisivanju i provedbi javnog natječaja i internog oglasa u državnoj službi (Narodne novine, br. 78/17 i 89/19).

**OPIS POSLOVA RADNIH MJESTA I PRAVNI IZVORI ZA PRIPREMANJE KANDIDATA/KINJA ZA TESTIRANJE**

**1. SLUŽBA ZAJEDNIČKIH I UPRAVNIH POSLOVA**

**ODJEL ZA UPRAVNE POSLOVE**

**- viši referent –**

**-** Vodi upravni postupak u složenijim predmetima iz područja prebivališta i boravišta, osobnih iskaznica, putnih isprava, vozačkih dozvola, nabave, registracije i oduzimanja oružja, hrvatskog državljanstva, reguliranja boravka i rada stranaca. Obavlja poslove ažuriranja i ispravljanja netočnih podataka u evidencijama iz navedenog područja, predlaže rješenja za brži, efikasniji i kvalitetniji rad te obavlja i druge povjerene mu poslove i zadatke iz područja upravnih poslova.

**PRAVNI IZVORI ZA PRIPREMANJE KANDIDATA ZA TESTIRANJE:**

1. Zakon o općem upravnom postupku (Narodne novine, br: 47/09 i 110/21).
2. Zakon o prebivalištu (Narodne novine, br: 144/12, 158/13 i 114/22),
3. Zakon o strancima (Narodne novine, br: 133/20, 114/22 i 151/22) - Glava V, VI i VII.

**TESTIRANJE KANDIDATA**

Testiranje se sastoji od pisane provjere znanja, sposobnosti i vještina kandidata/kinja (pisani dio testiranja) i razgovora Komisije s kandidatima/kinjama (intervjua).

**2. POLICIJSKA POSTAJA ČAZMA**

**- referent –**

**3. POLICIJSKA POSTAJA GAREŠNICA**

**- referent –**

**-**Obavlja poslove i vodi upravni postupak u svezi prijave i odjave prebivališta, prijave promjene adrese stanovanja, prijave boravišta, izdavanja osobnih iskaznica, izdavanja putnih isprava, odjave osoba kojima je prestalo hrvatsko državljanstvo, ažurira podatke u službenim evidencijama koje se povodom obavljanja navedenih poslova vode na informacijskom sustavu MUP-a, izdaje uvjerenja o podacima iz službenih evidencija. Obavlja poslove i vodi upravni postupak u svezi izdavanja odobrenja za nabavu i registraciju oružja, izdavanja oružnih listova za držanje, držanje i nošenje oružja, odobrenja za držanje oružja, potvrda o prijavljenom oružju, dopusnica za neposredno rukovanje vatrenim oružjem. Obavlja poslove i vodi upravni postupak u svezi izdavanja, produljenja i zamjene vozačkih dozvola, provodi postupak izvršenja zaštitne mjere zabrane upravljanja motornim vozilom; izdaje nalog za utiskivanje broja šasije; vodi postupak u vezi izdavanja pokusnih i prenosivih pločica, vodi evidencije vozača i vozačkih dozvola, izdanih pokusnih i prenosivih pločica, evidentira zabrane otuđenja i ovrhe za vozila po nalogu suda i FINA-e, dostavlja podatke iz evidencije na traženje pravosudnih i prekršajnih tijela, te na zahtjev osobe koja tvrdi da namjerava pokrenuti ovršni postupak ili postupak osiguranja. Obavlja poslove i vodi upravni postupak u svezi statusa stranaca u odnosu na kretanje, boravak i rad stranaca te osoba pod međunarodnom zaštitom, produljenja viza te izdavanja isprava strancima. Obavlja poslove i vodi upravni postupak u svezi zahtjeva za stjecanje, prestanak i utvrđivanje hrvatskog državljanstva. Obavlja i druge povjerene mu poslove i zadatke iz područja upravnih poslova.

**PRAVNI IZVORI ZA PRIPREMANJE KANDIDATA ZA TESTIRANJE:**

1. Zakon o općem upravnom postupku (Narodne novine, br: 47/09 i 110/21).
2. Zakon o prebivalištu (Narodne novine, br: 144/12, 158/13 i 114/22),
3. Zakon o strancima (Narodne novine, br: 133/20, 114/22 i 151/22) - Glava V, VI i VII.

**TESTIRANJE KANDIDATA**

Testiranje se sastoji od pisane provjere znanja, sposobnosti i vještina kandidata/kinja (pisani dio testiranja) i razgovora Komisije s kandidatima/kinjama (intervjua).

**PLAĆA RADNIH MJESTA**

Plaća radnih mjesta državnih službenika određena je Uredbom o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine br. 22/24) i Kolektivnim ugovorom za državne službenike i namještenike (Narodne novine br. 56/22, 127/22 – Dodatak I., 58/23 – Dodatak II., 128/23 – Dodatak III. i 29/24)

Navedeni propisi mogu se pronaći na web stranicama Narodnih novina <https://www.nn.hr/>.

Policijska uprava bjelovarsko - bilogorska